**Aum Shinrikyō** (japansk: オウム真理教 *Aum, den absolutte sannhetens lære*), fra år 2000 kalt **Aleph**, er en japansk religiøs gruppe som blant annet betjener seg av utvalgte buddhistiske elementer i sitt læreapparat, og ellers har dommedagspreg. De ble verdenskjent i 1995 etter at medlemmer av gruppen utførte et terrorangrep i Tokyo med kjemiske midler. 

Organisasjonen ble stiftet av Shoko Asahara som *Aum Shinsen no kai* i 1984 (skiftet navn til *Aum Shinrikyo* i 1987), og hadde en «regjering» og 24 «ministerier» med «ministre» som ledere. Den hadde, for eksempel, «ministerier» for forsvar, helse og sosialsaker, vitenskap og teknologi, tungindustri, utdanning, etterretning.

I oktober 1988 var antall tilhengere mellom 3 000 og 4 000, med mellom 100 og 200 som bodde i fellesskap på eiendommer som Aum hadde i Tokyo, Osaka, Fukuoka, Kamikuishiki (Yamanashi), Nagoya, Sapporo, New York og Russland. I 1995 antas det at gruppen hadde cirka 10 000 tilhengere i Japan og 30 000 i Russland.

I 2016 forbød Russlands Høyesterett organisasjonen i Russland. USAs utenriksdepartement klassifiserte den som terroristorganisasjon i 1997, mens EU gjorde det i 2005.

Terrorangrepet
--------------

Sekten og sektlederen ble verdenskjent etter giftgassangrepet i Tokyos undergrunnsbane 1995. Tolv personer ble drept og rundt 1300 skadet. Grunnleggeren og lederen av sekten var Shoko Asahara. 

I de utredningene som fulgte gassangrepet i Tokyos undergrunn viste det seg at gruppen disponerte over så meget råstoff at de kunne ha produsert nok sarin til å drepe 4,2 millioner mennesker. I kjølvannet av terrorangrepene ble det tatt ut tiltale mot 191 medlemmer av gruppen.

Den japanske høyesteretten gav klartegn til den første eksekvering av dødsstraff ti år etter angrepet i undergrunnsbanen. Det gjaldt da Aum Shinrikyo-medlemmet Kazuaki Okazaki. Okazaki, som var blitt dømt for minst fire mord i undergrunnsbanen. Han ble siden buddhist og bad om unnskyldning for angrepet.

Alle de tretten medlemmene som ble dømt til døden ble henrettet sommeren 2018.

Tiden etter terrorangrepet
--------------------------

I 2000 byttet organisasjonen navn tll **Aleph** og har dempet sin profil. I 2017 hadde den omtrent 1 500 tilhengere. To utbrytergrupper er blitt dannet fra den, den ene ved navn *Hikari no wa* («Lysets ring»), som i 2018 hadde cirka 150 tilhengere.

Referanser
----------

1. ↑  «Key events related to Aum Shinrikyo cult». *The Japan Times Online* **(engelsk)**. 6. juli 2018. ISSN 0447-5763. Arkivert fra originalen 8. juli 2018. Besøkt 12. juli 2018.
2. ↑  «The Cult at the End of the World». *WIRED* **(engelsk)**. Besøkt 12. juli 2018.
3. ↑  JOHN SOPKO & ALAN EDELMAN (31. oktober 1995). «A Case Study on the Aum Shinrikyo». Senate Government Affairs Permanent Subcommittee on Investigations. Besøkt 12. juli 2018.
4. 1 2  Yoshida, Reiji; Murakami, Sakura (6. juli 2018). «Aum Shinrikyo guru Shoko Asahara and six other cult members hanged for mass murders». *The Japan Times Online* **(engelsk)**. ISSN 0447-5763. Besøkt 6. juli 2018.
5. ↑  «Japan Executes Cult Leader Behind 1995 Sarin Gas Subway Attack» **(engelsk)**. Besøkt 6. juli 2018.
6. 1 2  «Ex-Aum executive Joyu offers apology to cult’s victims on day of Asahara’s execution». *The Japan Times Online* **(engelsk)**. 6. juli 2018. ISSN 0447-5763. Besøkt 12. juli 2018.
7. ↑  «Foreign Terrorist Organizations». *U.S. Department of State* **(engelsk)**. Besøkt 26. juli 2018.
8. ↑  «Council decision of 21 December 2005» (PDF). Arkivert fra originalen (PDF) 5. februar 2009. Besøkt 4. februar 2008.
9. ↑  Coleman, K. (23. mai 2005). *A History of Chemical Warfare* **(engelsk)**. Springer. ISBN 9780230501836.
10. ↑  User, Super. «Japan's top court gives go-ahead to execute first doomsday cult member». *www.culteducation.com* **(engelsk)**. Besøkt 19. juni 2017.
11. ↑  User, Super. «Japan's top court gives go-ahead to execute first doomsday cult member». *culteducation.com* **(engelsk)**. Besøkt 6. juli 2018.
12. ↑  «Last Sarin attack cult members executed». *BBC News* **(engelsk)**. 26. juli 2018. Besøkt 26. juli 2018.
13. 1 2  «Court lets Aum splinter group Hikari no Wa off surveillance but keeps Aleph in check». *The Japan Times Online* **(engelsk)**. 25. september 2017. ISSN 0447-5763. Besøkt 12. juli 2018.

Eksterne lenker
---------------

* Lenkesamling
* Kulturspalte
* Aleph Arkivert 6. september 2004 hos Wayback Machine. offisiell hjemmeside

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** MusicBrainz
 |